Tilrettelegging

This article is need of cleanupParts of this article does not comply with our wiki's quality standards. It may be disorganized, difficult to reference, have problems with styling or layout, have ambiguous information, consist only of text excerpts or more.Please help if you can!

Du kan ha krav på individuell **tilrettelegging** av studiesituasjonen og/eller eksamen, dersom du har en medisinsk tilstand eller andre dokumenterte årsaker som gjør det vanskelig å studere.

Tilretteleggingen skal kompensere for ulempene din medisinske tilstand og/eller andre dokumenterte årsaker medfører, men kan ikke føre til reduksjon av de faglige krav. Kontakt studieadministrasjonen, så vil du få informasjon om hvilke muligheter som finnes.

## Målgruppe

Eksempler på utfordringer som kan gi grunnlag for individuell tilrettelegging

* Dysleksi
* Nedsatt funksjonsevne
* Psykiske utfordringer
* Psykososiale vansker
* Synshemming
* Nedsatt hørsel

## Søknad

Slik søker du:

* Fyll ut søknadskjema for tilrettelegging ved eksamen og/eller undervisning/studiehverdag
* Last opp legeattest eller annen tilsvarende dokumentasjon i skjemaet (logg inn med brukernavn og passord).
* **Søknadsfristen** for tilrettelegging av eksamen er en måned før eksamenstidspunktet

### Tilrettelegging av undervisning/studiehverdag

Hvis du har en funksjonsnedsettelse eller en sykdom som gir deg vesentlige ulemper i undervisning/studiehverdag, kan du søke om tilrettelegging. Ta kontakt med din studierådgiver for en uforplikente prat for mulige tiltak.

Fyll ut "søknad om tilrettelegging av undervisning/studiehverdag" og last opp legeattest eller annen tilsvarende dokumentasjon i skjemaet (logg inn med brukernavn og passord). Legeattester inneholder sensitiv informasjon og skal derfor ikke sendes på e-post.

### Tilrettelegging av eksamen

Hvis du har en funksjonsnedsettelse eller en sykdom som gir deg vesentlige ulemper i eksamenssituasjonen, kan du søke om individuelt tilrettelagt eksamen. Ved søknad om tilrettelegging må relevant dokumentasjon fra lege eller annen fagperson følge med søknaden. Husk at det kan være forskjellige krav til dokumentasjonen avhengig av hvilken type tilrettelegging du søker om. Dokumentasjon fra lege eller annen fagperson må inneholde en anbefaling om et tilretteleggingstiltak.
Eksempler på tilrettelegging kan være utvidet tid, hvile- og ammetid, retteprogram på PC, tilretteleggingsutstyr, skjermet plass eller eksamen i eget rom.

## Legeerklæring

Legeattester inneholder sensitiv informasjon og skal derfor ikke sendes på e-post. "Hvis det tar lang tid å skaffe dokumentasjon kan den ettersendes [ved enkelte studiesteder, som f.eks. OsloMet]. Skriv om dette i kommentarfeltet."

Legeerklæring bør inneholde følgende informasjon:

* Studentens fulle navn, fødsels- og personnummer
* Underskrift og stempel fra legen
* Beskrivelse av sykdom/funksjonsnedsettelse og hvilke begrensinger dette medfører i eksamenssituasjonen
* Anbefalte tilretteleggingstiltak
* Om tilstanden er kronisk

## Stipend

Lånekassen tilbyr elever og studenter i høyere utdanning å søke ekstra stipend. Ordningen gjelder for de som ikke kan jobbe ved siden av utdanningen på grunn av nedsatt funksjonsevne eller funksjonshemming. Spørsmål om dette rettes til Lånekassen. Mer informasjon om hvordan du går fram for å søke.

## Norsk lyd- og blindeskriftbibliotek

Norsk lyd- og blindeskriftbibliotek (NLB) arbeider for at alle skal ha lik tilgang til litteratur og informasjon. NLB er et statlig bibliotek under Kulturdepartementet. Tilbudet er gratis og landsdekkende.

## Referanseliste

1. ↑ 1,0 1,1 1,2 AHO: Tilrettelegging 2022
2. ↑ 2,0 2,1 OsloMet: Tilrettelegging av eksamen, 01.08.2022